CELEX: 32016R2304
Language: hr
Date: 2016-12-19 00:00:00
Title: Provedbena uredba Komisije (EU) 2016/2304 оd 19. prosinca 2016. o načinima, strukturi, periodičnosti i pokazateljima ocjene izvješćâ o kvaliteti dostavljenih podataka u skladu s Uredbom (EU) br. 549/2013 Europskog parlamenta i Vijeća (Tekst značajan za EGP )

20.12.2016   
               
               
                  HR
               
               
                  Službeni list Europske unije
               
               
                  L 345/27
               
            PROVEDBENA UREDBA KOMISIJE (EU) 2016/2304
      оd 19. prosinca 2016.
      o načinima, strukturi, periodičnosti i pokazateljima ocjene izvješćâ o kvaliteti dostavljenih podataka u skladu s Uredbom (EU) br. 549/2013 Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (1), a posebno njezin članak 4. stavak 3.,
      budući da:
      
                  (1)
               
               
                  Uredbom (EU) br. 549/2013 uspostavljen je Europski sustav računâ 2010. („ESA 2010.”) kojim je uspostavljen program u kojem su utvrđeni rokovi do kojih države članice moraju Komisiji dostaviti račune i tablice sastavljene u skladu s metodologijom utvrđenom u toj uredbi.
               
            
                  (2)
               
               
                  U skladu s člankom 4. Uredbe (EU) br. 549/2013 podaci obuhvaćeni tom uredbom podliježu kriterijima kvalitete iz članka 12. stavka 1. Uredbe (EZ) br. 223/2009 Europskog parlamenta i Vijeća (2). Države članice moraju Komisiji podnijeti izvješće o kvaliteti dostavljenih podataka o nacionalnim i regionalnim računima.
               
            
                  (3)
               
               
                  Državama članicama odobrena su privremena odstupanja u skladu s Provedbenom odlukom Komisije 2014/403/EU (3). Stoga bi sadržaj izvješćâ o kvaliteti koja države članice moraju dostaviti Komisiji trebalo prilagoditi u skladu s tim odstupanjima. Zahtjev za dostavu izvješćâ o kvaliteti trebalo bi uvoditi postupno do 2021. kako bi se državama članicama omogućilo vrijeme za dovršetak opsežnih prilagodbi potrebnih za uvođenje sustava ESA 2010. u nacionalne statističke sustave.
               
            
                  (4)
               
               
                  U skladu s člankom 4. stavkom 3. Uredbe (EU) br. 549/2013 i za potrebe primjene kriterijâ kvalitete iz članka 4. stavka 1. te uredbe, načine, strukturu, periodičnost i pokazatelje ocjene izvješćâ o kvaliteti koje moraju dostaviti države članice trebala bi definirati Komisija provedbenim aktima.
               
            
                  (5)
               
               
                  Budući da bi se informacije sadržane u izvješćima o kvaliteti nacionalnih i regionalnih računa trebale temeljiti na standardima Europskog statističkog sustava o kvaliteti izvještavanja koje je objavila Komisija (Eurostat), prilog ovoj uredbi trebalo bi izraditi u skladu s tim standardima. Komisija bi trebala ponovno iskoristiti informacije o provedbi sustava ESA 2010 koje su već dostavile države članice i te informacije ne bi trebalo tražiti u izvješćima o kvaliteti.
               
            
                  (6)
               
               
                  Mjere predviđene ovom uredbom u skladu su s mišljenjem Odbora za europski statistički sustav,
               
            DONIJELA JE OVU UREDBU:
      Članak 1.
      Izvješće o kvaliteti o nacionalnim i regionalnim računima iz članka 4. stavka 2. Uredbe (EU) br. 549/2013 obuhvaća podatke koje šalju države članice u skladu s programom za prijenos podataka ESA 2010., kako je utvrđeno u Prilogu B Uredbi (EU) br. 549/2013 u godini koja prethodi izvješću.
      Države članice dostavljaju izvješće o kvaliteti svake godine.
      Članak 2.
      Načini, struktura i pokazatelji ocjene izvješćâ o kvaliteti o nacionalnim i regionalnim računima iz članka 1. utvrđeni su u Prilogu.
      Članak 3.
      Ova uredba stupa na snagu dvadesetog dana od dana objave u Službenom listu Europske unije.
      
         Ova je uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. prosinca 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 174, 21.5.2013., str. 1.
      
      
         (2)  Uredba (EZ) br. 223/2009 Europskog parlamenta i Vijeća od 11. ožujka 2009. o europskoj statistici (SL L 87, 31.3.2009., str. 164.).
      
         (3)  Provedbena odluka Komisije 2014/403/EU оd 26. lipnja 2014. o odobravanju državama članicama odstupanja povezanog s dostavom statistike u skladu s Uredbom (EU) br. 549/2013 Europskog parlamenta i Vijeća o Europskom sustavu nacionalnih i regionalnih računa u Europskoj uniji (SL L 195, 2.7.2014., str. 1.).
      
         PRILOG
         
            Načini, struktura i pokazatelji ocjene izvješćâ o kvaliteti koje trebaju dostaviti države članice
         
         1.   Uvod
         
         Izvješće o kvaliteti o nacionalnim i regionalnim računima sadržava kvantitativne pokazatelje i kvalitativne opise kvalitete podataka poslanih prethodne godine. Komisija (Eurostat) državama članicama dostavlja rezultate kvantitativnih pokazatelja izračunane na temelju dostavljenih podataka. Države članice tumače ih i komentiraju, u skladu sa svojom metodologijom sastavljanja i postupkom izrade statističkih podataka.
         2.   Načini sudjelovanja
         
         
                     —
                  
                  
                     Komisija (Eurostat) do 15. veljače 2017. i svake godine nakon toga državama članicama dostavlja nacrte dokumenata za izradu izvješćâ o kvaliteti koji su djelomično unaprijed popunjeni svim kvantitativnim pokazateljima ocjene navedenima u odjeljku 4.
                  
               
                     —
                  
                  
                     Svake godine, najkasnije do 31. svibnja, države članice Komisiji (Eurostatu) dostavljaju popunjeno izvješće o kvaliteti.
                  
               3.   Struktura
         
         Svaka država članica dostavlja jedno izvješće o kvaliteti koje obuhvaća sve tablice iz programa za prijenos podataka ESA 2010., kako je navedeno u Prilogu B Uredbi (EU) br. 549/2013.
         Izvješća o kvaliteti sadržavaju podatke o svim kriterijima kvalitete utvrđenima člankom 12. stavkom 1. Uredbe (EZ) br. 223/2009. Podaci se iznose u skladu sa sljedećom strukturom:
         
                     —
                  
                  
                     Relevantnost
                  
               
                     —
                  
                  
                     Preciznost i pouzdanost
                  
               
                     —
                  
                  
                     Pravodobnost i točnost
                  
               
                     —
                  
                  
                     Dostupnost i jasnoća
                  
               
                     —
                  
                  
                     Usklađenost i usporedivost
                  
               Komisija će ponovno iskoristiti informacije o provedbi sustava ESA 2010 koje su već dostavile države članice i neće ih tražiti u izvješćima o kvaliteti.
         4.   Pokazatelji ocjene
         
         4.1.   Kvantitativni pokazatelji
         Izvješće o kvaliteti sadržava sljedeće kvantitativne pokazatelje:
         
                     Br.
                  
                  
                     Pokazatelj
                  
                  
                     Definicija (*1)
                     
                  
                  
                     Varijabla i/ili tablica iz programa za prijenos podataka ESA 2010.
                  
                  
                     Referentno razdoblje (*1)
                     
                  
                  
                     Kriteriji kvalitete
                  
                  
                     Provedba od
                  
               
                     1.
                  
                  
                     Stopa potpunosti podataka
                  
                  
                     Omjer broja ćelija s podacima koje su dostavile države članice i broja ćelija s podacima koje zahtijeva program za prijenos podataka ESA 2010. koji nisu obuhvaćeni odstupanjima
                  
                  
                     Sve tablice, tromjesečni i godišnji podaci
                  
                  
                     od 1995. do posljednje godine i tromjesečja
                  
                  
                     Relevantnost
                  
                  
                     2017.
                  
               
                     2.
                  
                  
                     Stope revidiranja tromjesečnih podataka
                  
                  
                     Stopa revidiranja za ključne tromjesečne varijable između prvog i posljednjeg prijenosa podataka te prosječna stopa revidiranja u prijenosima koji su slijedili nakon prvog prijenosa
                  
                  
                     Sezonski i kalendarski prilagođen obujam bruto domaćeg proizvoda (tablica 1.)
                  
                  
                     Dostupna tromjesečja posljednjih triju godina
                  
                  
                     Preciznost i pouzdanost
                  
                  
                     2019.
                  
               
                     Sezonski prilagođena ukupna zaposlenost u tisućama osoba (tablica 1.)
                  
                  
                     2019.
                  
               
                     Bruto raspoloživi dohodak kućanstava i neprofitnih ustanova koje služe kućanstvima koji nije sezonski prilagođen (tablica 801.)
                  
                  
                     2021
                  
               
                     Izdaci za finalnu potrošnju kućanstava i neprofitnih ustanova koje služe kućanstvima koji nisu sezonski prilagođeni (tablica 801.)
                  
                  
                     2021.
                  
               
                     Bruto dodana vrijednost nefinancijskih društava koja nije sezonski prilagođena (tablica 801.)
                  
                  
                     2021.
                  
               
                     Bruto investicije u fiksni kapital nefinancijskih društava koje nisu sezonski prilagođene (tablica 801.)
                  
                  
                     2021.
                  
               
                     3.
                  
                  
                     Stope revidiranja godišnjih podataka
                  
                  
                     Stope revidiranja za ključne godišnje varijable u prijenosima koji su slijedili nakon prvog prijenosa
                  
                  
                     Tablica 1.:
                     Bruto domaći proizvod (tekuće cijene i obujam), bruto dodana vrijednost (tekuće cijene)
                     Tablica 1. (tekuće cijene):
                     Naknade zaposlenicima, bruto poslovni višak i bruto mješoviti dohodak
                     Tablica 1. (tekuće cijene):
                     
                                  
                              
                              
                                 Izdaci za finalnu potrošnju kućanstava i neprofitnih ustanova koje služe kućanstvima
                              
                           
                                  
                              
                              
                                 Izdaci za finalnu potrošnju države
                              
                           
                                  
                              
                              
                                 Bruto investicije u fiksni kapital
                              
                           
                                  
                              
                              
                                 Izvoz roba i usluga
                              
                           
                                  
                              
                              
                                 Uvoz roba i usluga
                              
                           Tablica 1. (u tisućama osoba):
                     
                                  
                              
                              
                                 Ukupno zapošljavanje
                              
                           
                                  
                              
                              
                                 Zaposlenici
                              
                           Tablica 2. (tekuće cijene):
                     
                                  
                              
                              
                                 Državni rashodi
                              
                           
                                  
                              
                              
                                 Državni prihodi
                              
                           Tablica 7. (tekuće cijene):
                     Ukupne obveze financijskog sektora (nekonsolidirane)
                     Tablica 7. (tekuće cijene):
                     
                                  
                              
                              
                                 Dug nefinancijskih društava (konsolidirani)
                              
                           
                                  
                              
                              
                                 Dug kućanstava i neprofitnih ustanova koje služe kućanstvima (konsolidirani)
                              
                           Tablica 10.:
                     
                                  
                              
                              
                                 Bruto dodana vrijednost u tekućim cijenama, zaposlenost u broju osoba (t+12 mjeseci)
                              
                           
                                  
                              
                              
                                 Naknade zaposlenicima u tekućim cijenama (t+24 mjeseca) (NUTS 2 (1))
                              
                           Tablica 13. (tekuće cijene):
                     Neto raspoloživi dohodak kućanstava (NUTS 2)
                  
                  
                     Posljednjih pet godina
                  
                  
                     Preciznost i pouzdanost
                  
                  
                     2019.
                  
               
                     4.
                  
                  
                     Točnost – datumi isporuke
                  
                  
                     Datum prve isporuke i datum isporuke potvrđenih podataka u svakoj tablici iz programa za prijenos podataka ESA 2010. za sve prijenose koji dospijevaju u posljednjoj godini
                  
                  
                     Sve tablice, tromjesečni i godišnji podaci
                  
                  
                     Posljednja godina
                  
                  
                     Pravodobnost i točnost
                  
                  
                     2017.
                  
               
                     5.
                  
                  
                     Usklađenost – unutar tablice i među tablicama
                  
                  
                     Prosječna i najveća apsolutna razlika koja pokazuje u kojoj su mjeri statistički podaci usklađeni unutar određenog skupa podataka, tj. da se poštuju svi odgovarajući aritmetički i računovodstveni identiteti, da nema nerazjašnjenih promjena i da se dosljedno primjenjuju pravila cjelovitosti
                  
                  
                     Bruto domaći proizvod, tekuće cijene (tromjesečni i godišnji podaci):
                     U tablici 1. (bruto domaći proizvod prema proizvodnoj, rashodnoj i dohodovnoj metodi)
                     Bruto dodana vrijednost, tekuće cijene (godišnji podaci):
                     Između tablica 1. i 3.
                     Naknade zaposlenicima, tekuće cijene (godišnji podaci):
                     Između tablica 1. i 3.
                     Bruto investicije u fiksni kapital, tekuće cijene (godišnji podaci):
                     Između tablica 1. i 3. i tablica 1. i 22.
                     Izvoz roba i usluga, tekuće cijene (tromjesečni i godišnji podaci):
                     U tablici 1. (preuzeto iz sastavnica izdataka bruto domaćeg proizvoda i iz detaljne raščlambe izvoza)
                     Uvoz roba i usluga, tekuće cijene (tromjesečni i godišnji podaci):
                     U tablici 1. (preuzeto iz sastavnica izdataka bruto domaćeg proizvoda i iz detaljne raščlambe uvoza)
                     Ukupna zaposlenost, zaposleni i samozaposleni (godišnji podaci, u tisućama osoba):
                     Između tablica 1. i 3.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2017.
                  
               
                     6.
                  
                  
                     Usklađenost – godišnji podaci i zbroj tromjesečnih podataka
                  
                  
                     U kojoj su mjeri podudarni godišnji i tromjesečni statistički podaci
                  
                  
                     (Za sve varijable, osim zaposlenosti, ispituje se podudarnost između godišnjih podataka i zbroja podataka četiriju tromjesečja; za zaposlenost – između godišnjih podataka i prosjeka podataka četiriju tromjesečja)
                     Bruto domaći proizvod koji nije sezonski prilagođen, tekuće cijene (tablica 1.)
                     Ukupna zaposlenost u tisućama osoba, koja nije sezonski prilagođena (tablica 1.)
                     Bruto poslovni višak za sektor nefinancijskih društava (tablice 8/801., tekuće cijene)
                     Bruto raspoloživi dohodak za sektore kućanstava i neprofitnih ustanova koje služe kućanstvima (tablice 8/801., tekuće cijene)
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2017.
                  
               
                     7.
                  
                  
                     Usklađenost – ukupni iznosi i zbroj sastavnica
                  
                  
                     U kojoj je mjeri zbroj podsastavnica jednak ukupnom iznosu
                  
                  
                     Bruto domaći proizvod koji nije sezonski prilagođen, tekuće cijene, ukupan iznos i zbroj sastavnica izdataka (tromjesečni i godišnji podaci), tablica 1.
                     Bruto dodana vrijednost, tekuće cijene, ukupan iznos i NACE Rev. 2 (2), raščlambe na razini A*10 (tromjesečni i godišnji podaci), tablica 1.
                     Ukupna zaposlenost u tisućama osoba koja nije sezonski prilagođena, ukupan iznos i zbroj zaposlenih i samozaposlenih osoba (tromjesečni i godišnji podaci), tablica 1.
                     Ukupna zaposlenost u tisućama osoba, ukupan iznos i zbroj NACE Rev. 2, raščlambe na razini A*10 (godišnji podaci), tablica 1.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2017.
                  
               
                     8.
                  
                  
                     Usklađenost – glavni agregati i nefinancijski računi po sektoru
                  
                  
                     Razlike između podataka u glavnim agregatima i odgovarajućih podataka u nefinancijskim računima po sektoru
                  
                  
                     Bruto domaći proizvod koji nije sezonski prilagođen, tekuće cijene (tromjesečni i godišnji podaci):
                     Između tablica 1. i 8/801.
                     Izdaci za finalnu potrošnju u sektorima kućanstava i neprofitnih ustanova koje služe kućanstvima koji nisu sezonski prilagođeni, tekuće cijene (tromjesečni i godišnji podaci):
                     Između tablica 1. i 8/801.
                     Bruto investicije u fiksni kapital, tekuće cijene (godišnji podaci):
                     Između tablica 1. i 8.
                     Naknade zaposlenicima, tekuće cijene (godišnji podaci):
                     Između tablica 1. i 8.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2021.
                  
               
                     9.
                  
                  
                     Usklađenost – glavni agregati i regionalni računi
                  
                  
                     Razlike između podataka u glavnim agregatima i odgovarajućih podataka u regionalnim računima
                  
                  
                     Bruto dodana vrijednost, tekuće cijene (godišnji podaci):
                     Između ukupnog iznosa iz tablice 1. i zbroja u regijama NUTS 2 iz tablica 10. i 12.
                     Zaposlenost u tisućama osoba (godišnji podaci):
                     Između ukupnog iznosa iz tablice 1. i zbroja u regijama NUTS 2 iz tablica 10. i 12.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2021.
                  
               
                     10.
                  
                  
                     Usklađenost – glavni agregati i tablice ponude i uporabe
                  
                  
                     Razlike između podataka u glavnim agregatima i odgovarajućih podataka u tablicama ponude i uporabe
                  
                  
                     (svi podaci u tekućim cijenama, godišnji podaci)
                     Bruto dodana vrijednost:
                     Između tablica 1. i 16.
                     Porezi umanjeni za subvencije na proizvode:
                     Između tablica 1. i 15.
                     Izdaci za finalnu potrošnju, izdaci za finalnu potrošnju kućanstava, izdaci za finalnu potrošnju opće države, izdaci za finalnu potrošnju neprofitnih ustanova koje služe kućanstvima:
                     Između tablica 1. i 16.
                     Bruto investicije, bruto investicije u fiksni kapital, promjene zaliha, neto povećanje dragocjenosti:
                     Između tablica 1. i 16.
                     Izvoz roba i usluga:
                     Između tablica 1. i 16.
                     Uvoz roba i usluga:
                     Između tablica 1. i 15.
                     Naknade zaposlenicima:
                     Između tablica 1. i 16.
                     Bruto poslovni višak i bruto mješoviti dohodak:
                     Između tablica 1. i 16.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2021.
                  
               
                     11.
                  
                  
                     Usklađenost – glavni agregati i statistički podaci o državnim financijama
                  
                  
                     Razlike između podataka u glavnim agregatima i odgovarajućih statističkih podataka o državnim financijama
                  
                  
                     (svi podaci u tekućim cijenama)
                     Izdaci za individualnu potrošnju (godišnji podaci):
                     Između tablica 1. i 2.
                     Izdaci za kolektivnu potrošnju (godišnji podaci):
                     Između tablica 1. i 2.
                     Porezi na proizvode (godišnji podaci):
                     Između tablica 1. i 9.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2021.
                  
               
                     12.
                  
                  
                     Usklađenost – nefinancijski računi po sektoru i statistički podaci o državnim financijama
                  
                  
                     Razlike između podataka u nefinancijskim računima po sektoru i odgovarajućih statističkih podataka o državnim financijama
                  
                  
                     Neto uzajmljivanje i neto pozajmljivanje, državni sektor, tekuće cijene (godišnji podaci):
                     Između tablica 8. i 2.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2021.
                  
               
                     13.
                  
                  
                     Usklađenost – nefinancijski računi po sektoru i financijski računi po sektoru
                  
                  
                     Razlike između podataka u nefinancijskim računima po sektoru i odgovarajućih podataka u financijskim računima po sektoru
                  
                  
                     Neto uzajmljivanje i neto pozajmljivanje, svi sektori, tekuće cijene (godišnji podaci):
                     Između tablica 8. i 6.
                  
                  
                     Posljednjih pet godina
                  
                  
                     Usklađenost i usporedivost
                  
                  
                     2019.
                  
               4.2.   Kvalitativne informacije
         Izvješće o kvaliteti sadržava sljedeće kvalitativne informacije:
         
                     Br.
                  
                  
                     Pokazatelj
                  
                  
                     Definicija
                  
                  
                     Kriteriji kvalitete
                  
                  
                     Provedba od
                  
               
                     1.
                  
                  
                     Politika revizije podataka
                  
                  
                     Metapodaci o nacionalnoj politici revizije podataka sadržavaju:
                     
                                 —
                              
                              
                                 poveznice na postojeće metapodatke objavljene na nacionalnoj razini;
                              
                           
                                 —
                              
                              
                                 kratku informaciju o revizijama referentnih vrijednosti i/ili većim rutinskim revizijama i njihovom utjecaju na bruto domaći proizvod.
                              
                           
                  
                     Preciznost i pouzdanost
                  
                  
                     2017.
                  
               
                     2.
                  
                  
                     Dokumentacija o metodologiji
                  
                  
                     Popis nacionalnih publikacija o korištenim izvorima podataka i primijenjenoj metodologiji koji sadržava naslove tih publikacija i poveznice na njih, ako postoje
                  
                  
                     Dostupnost i jasnoća
                  
                  
                     2017.
                  
               
                     3.
                  
                  
                     Trajanje usporedivih vremenskih nizova tijekom vremena
                  
                  
                     Metapodaci o trajanju usporedivih vremenskih nizova tijekom vremena sadržavaju:
                     
                                 —
                              
                              
                                 poveznice na postojeće metapodatke objavljene na nacionalnoj razini;
                              
                           
                                 —
                              
                              
                                 kratku informaciju o trajanju usporedivih vremenskih nizova, prekidima vremenskih nizova te objašnjenja za prekide.
                              
                           
                  
                     Usklađenost i usporedivost
                  
                  
                     2021.
                  
               
            (*1)  Ako nije drukčije određeno, kvantitativni pokazatelji izračunavaju se na temelju najnovije objave podataka država članica na web-mjestu Eurostata.
         
            (1)  Uredba (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (SL L 154, 21.6.2003., str. 1.).
         
            (2)  Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije gospodarskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).